open-index/open-wikipedia-markdown huggingface dataset:
Stepanakert

**Stepanakert** atau **Khankendi** adolah sabuah kota di wilayah Nagorno-Karabakh, Azerbaijan. Kota ko sabalumnyo barado di bawah kandali sakaliguih manjadi ibu kota nagara nan indak diakui Artsakh hinggo tajadinyo sarangan Azerbaijan pado tahun 2023 di wilayah tu. Stepanakert talatak di sabuah lambah di lereang timur Pagunuangan Karabakh, di tapi kida sungai Qarqarçay.

Wilayah nan manjadi Stepanakert awalnyo marupokan pamukiman Armenia banamo Vararakn. Pado maso Soviet, kota tu dijadian ibu kota Oblast Otonom Nagorno-Karabakh, bakambang manjadi pusek ekonomi jo industri. Sasudah jatuahnyo Uni Soviet jo pacahnyo Parang Nagorno-Karabakh Patamo, kota tu hancua jo kamudian barado di bawah kandali urang Armenia satampek jo mandirian Artsakh.

Pado tahun 2021, panduduaknyo bajumlah 75.000 jiwa, maningkek dari tahun 1973 nan bajumlah 32.000 jiwa. Pado September 2023, pamarintah Azerbaijan maambiak aliah kota tu jo hampia kasadoan panduduaknyo malarian diri ka Armenia. Salamo satahun, kota tu manjadi kota hantu hinggo September 2024, Azerbaijan mulai manampekan panduduaknyo di Stepanakert jo dibukaknyo Universitas Karabakh.

## Rujuakan

## Bibliografi

* 
*  
* 
* 
* 
* 
* 
* 
*
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Nagorno-Karabakh

**Nagorno-Karabakh** adolah sabuah wilayah di Azerbaijan nan maliputi bagian tenggara dari jajaran Pagunuangan Kaukasus Ketek. Wilayah ko marupokan bagian dari kawasan Karabakh nan labiah laweh, mambantang di antaro Karabakh Ilia jo Syunik. Bantang alamnyo sabagian gadang tadiri dari pagunuangan jo kawasan rimbo.

Sabagian gadang wilayah Nagorno-Karabakh pernah diparintah dek urang Armenia di bawah Republik Artsakh nan mamisahan diri—dikenal juo sabagai Republik Nagorno-Karabakh—sajak barakhianyo Parang Nagorno-Karabakh Patamo antaro Armenia jo Azerbaijan pado tahun 1994 hinggo pambubarannyo pado September 2023. Wakia dari duo balah pihak maadoan banyak parundiangan damai nan indak mahasian kasepakatan, ditangahi dek Kalompok Minsk OSCE, untuak mambahas status wilayah nan dipasangketaan tu. Salamo wakatu itu, panduduak nan mayoritas baetnis Armenia sacaro bagantian manyuaroan kainginan Artsakh untuak mardeka daru kaduo nagara atau bagabuang jo Armenia.

Wilayah ko bisasonyo disamoan jo bateh administratif bakeh Oblast Otonom Nagorno-Karabakh, nan mancakuik wilayah salaweh 4.400 kilometer persegi; namun, wilayah historisnyo mancakuik sakitar 8.223 kilometer persegi.

Pado 27 September 2020, pacah Parang Nagorno-Karabakh Kaduo katiko Azerbaijan malancaan sarangan tahadap Nagorno-Karabakh jo wilayah sakitarnyo. Azerbaijan maraiah kamajuan gadang salamo parang tu, marabuik baliak kasadoan wilayah panduduakan di sakitar Nagorno-Karabakh jo manguasoi sapatigo wilayah, tamasuak kota Shusha jo Hadrut. Parang baakhia pado 10 November 2020 sasudah ditandotanganinyo pajanjian gancatan sinjato tigo pohak antaro Azerbaijan, Armenia, jo Rusia, nan maatur pamulangan rasmi kasadoan wilayah panduduakan di sakitar Nagorno-Karabakh ka Azerbaijan. Republik Artsakh kamudian manjadi nagara ketek nan taisolasi yang hanyo taubuang jo Armenia malalui koridor sampik nan dikandalian Rusia.

Pado 19 September 2023, sasudah blokade nan balansuang salamo babarapo bulan, Azerbaijan malancaan sarangan militer ka Nagorno-Karabakh. Pasukan Artsakh dikalahan sacaro capek, mahasian kamanangan bagi Azerbaijan, pambubaran Republik Artsakh, eksodus hampia kasadoan panduduknyo ka wilayah Armenia, sarato masuaknyo pasukan Azerbaijan ka bakeh ibu kota Artsakh, Stepanakert. Pado 1 Januari 2024, Artsakh sacaro rasmi dibubaran, manandoi baakhianyo kabaradoan urang Armenia di wilayah tu nan alah ado sajak baribu tahun nan lampau. Babagai analis politik, basamo sajumlah panduduak Nagorno-Karabakh, manuduah Azerbaijan malakuan pambarasiahan etnis.

## Rujuakan
Politik kida tangah

**Politik kida tangah** adolah rangkaian ideologi politik sayok kida nan condoang ka politik tangah. Ideologi nan umumnyo dikaikan jo inyo maliputi demokrasi sosial, liberalisme sosial, progresivisme, jo politik ijau.

Politik kida tangah acok manggabuangan unsua-unsua libertarianisme jo kadang-kadang mandukuang intervensi nagara nan tabateh. Takah halnyo kasadoan spektrum politik, bateh pasti antaro kida tangah, kida jauah, atau tangah indak jaleh jo dapek babedo tagantuang konteks. Ideologi kida tangah umumnyo disobokan dalam sistem politik nan stabil, nan umumnyo mamungkinan adonyo padebatan politik jo titiak pusek ideologi.

## Rujuakan

## Bibliografi
* 
* 
** 
** 
* 
* 
** 
** 
** 
* 
** 
** 
* 
* 
* 
* 
** 
** 
* 
** 
* 
* 
* 
** 
*
Artsakh

**Artsakh**, sacaro rasmi **Republik Artsakh** atau **Republik Nagorno-Karabakh**, adolah bakeh sabuah nagara di Kaukasus Selatan nan wilayahnyo sacaro internasional diakui sabagai bagian dari Azerbaijan. Antaro 1991 hinggo 2023, Artsakh manguasoi sabagian wilayah bakeh Oblast Otonom Nagorno-Karabakh dari Republik Sosialis Soviet Azerbaijan, tamasuak ibu kotanyo, Stepanakert. Sajak Parang Nagorno-Karabakh 2020, Artsakh manjadi enklave di dalam Azerbaijan hinggo sarangan militer Azerbaijan pado 2023 nan bahasia marabuik kasadoan wilayah nan dikuasoi Artsakh. Satu-satunyo jalur daraik Artsakh manuju Armenia sasudah parang 2020 iolah Koridor Lachin saleba 5 kilometer, nan diawasi dek pasukan panjago padamaian Rusia.

Pado 28 September 2023, presiden Artsakh manandotangani dekret untuak mambubaran kasadoan institusi pamarintahan paliang lambek 1 Januari 2024, walaupun kamudian inyo baupayo untuak mambatalannyo. Pado 1 Oktober 2023, hampia kasadoan panduduaknyo mangungsi ka Armenia, manandoi baakianyo kabaradoan Armeni di Nagorno-Karabakh nan alah balansuang salamo ribuan tahun.

Katiko masih ado, politik Artsakh barado dalam karangko presidensial, di mano Presiden sabagai kapalo nagara jo kapalo pamarintahan. Sabalumnyo barupo semi-presidensial, kamudian jabatan Pardana Mantari dihapuihan sasudah referendum 2017. Presiden dipiliah sacaro lansuang untuak maso jabatan limo tahun. Ado pun badan legislatifnyo barupo badan unikameral, Majelih Nasional, nan tadiri dari 33 anggota nan dipiliah satiok limo tahun.

Pado tahun 2015, panduduak Artsakh mencapai 145.000 jiwa, jo 99,7% di antaronyo marupokan urang Armenia. Pado September 2023, labiah saparo panduduaknyo mangungsi ka Armenia. Manuruik Pardana Mantari Armenia Nikol Pashinyan, sabanyak 100.417 urang alah mangungsi ka nagaranyo. Sabagian gadang panduduaknyo maanuik agamo Kristen, utamonyo Gareja Apostolik Armenia.

## Rujuakan
Karabakh

**Karabakh** adolah sabuah wilayah geografis di barat daya Azerbaijan jo timur Armenia, nan mambantang dari daratan tinggi Kaukasus Ketek hinggo dataran randah di antaro Sungai Kura jo Aras. Wilayah ko tabagi manjadi tigo bagian: Karabakh Hulu, Karabakh Ilia (dataran di antaro Sungai Kura jo Aras), sarato lereang timur Pagunuangan Zangezur (kurang labiah mancakuik wilayah Syunik jo Kalbajar–Lachin).

## Rujuakan
Mun'im Sirry

Munim Ahmad Sirry nan labiah jamak disabuik jo Mun'im Sirry sajo, iolah salah saurang ahli kajian Al-Qur'an dari Indonesia.****  Inyo adolah guru gadang teologi di Universitas Notre Dame. 

## Biografi
Mun'im Sirry tapanca di Nagari Bataal Baraik, Kacamatan Ganding, Sumenep, Madura, Indonesia dari lata balakang kaluarga patani. Inyo balaja di Pondok Pasantren TMI al-Amin di Sumenep, Madura sajak 1983 sampai 1990. Inyo marantau ka Pakistan untuak kuliah di Fakultas Syariah, Universitas Islam Internasional Islamabad dari tahun 1990 sampai 1996. Mun'im dapek beasiswa Fulbright untuak balaja di Amerika Sarikek lalu dapek gala master di Universitas California, Los Angeles sarato dapek gala doktor di Universitas Chicago tahun 2012. Inyo didapuak jadi co-editor (tukang suntiang nomor duo) jurnal *Islam and Christian Muslim Relations* basamo guru gadang nan banamo Gabriel Said Reynolds.

## Buku nan alah tabik

* *Anak Mudo, Pandidikan jo Radikalisme Islam: Intoleransi Baugamo di Indonesia Maso Kini* (2024)
* *Al-Qur'an jo Rujuakan Silang* (2022)
* *Kontroversi Manganai Asa-Muasa Islam: Panganta Tradisionalisme jo Revisionisme* (2021)
* *Tren Maso Kini dalam Studi Al-Qur'an: Teks, Konteks jo Interpretasi* (2019) (tukang suntiang.)
* *Basuo Rancaknyo dalam Diri nan Lain: Mangkaji Teologis Lintes Tradisi Agamo* (2017) (tukang suntiang.)
* *Masalah Kitab Suci: Al-Qur'an jo Ugamo-Ugamo nan Lain* (2014)

## Reperensi
Provinsi di Afganistan

**Provinsi di Afganistan** () adolah pambagian administratif utamo Kaamiran Islam Afganistan. Tadapek 34 provinsi jo satiok provinsi tadiri ateh sajumlah distrik atau umumnyo labiah dari 1.000 kampuang.

Gubernur provinsi mamainan paran pantiang dalam upayo mambangun baliak nagara tu sasudah tabantuaknyo pamarintahan baru di bawah Hamid Karzai. Manuruik pakar kaamanan internasional Dipali Mukhopadhyay, banyak gubernur provinsi dalam pamarintahan nan didukuang barat tu marupokan mantan panglimo parang nan kamudian diikuikan ka dalam sistem politik.

## Daftar provinsi

Barikuik daftar provinsi di Afganistan basarato statistiknyo:

## Rujuakan
Provinsi Badakhshan

**Badakhshan** adolah salah ciek dari 34 provinsi di Afganistan nan talatak di bagian timur lauik nagara tu. Provinsi ko babatehan jo Tajikistan di sabalah utara sarato Pakistan di tenggara. Provinsi ko marupokan tampek badirinyo Noshaq, gunuang tatinggi di Afganistan, sarato mampunyoi satu-satunyo pabatasan nagara tu jo Cino sapanjang 91 kilometer.

Wilayah ko marupokan bagian dari kawasan basijarah Badakhshan nan labiah laweh, di mano sabagian wilayahnyo kini juo barado di Tajikistan jo Cino. Provinsi ko tadiri dari 28 distrik, labiah dari 1.200 kampuang, jo mampunyoi sakitar 1.055.000 panduduak. Fayzabad bafungsi sabagai ibu kota provinsi. Kagiatan palawanan alah dilaporan tajadi di provinsi ko sajak Taliban maambiak aliah nagara tu pado 2021.

## Rujuakan
Provinsi Badghis

**Bādghīs** adolah salah ciek dari 34 provinsi di Afganistan nan talatak di bagian barat lauik nagara tu jo babatehan samo Turkmenistan. Provinsi ko dianggap sabagai salah ciek wilayah paliang tabalakang di nagara tu, jo tingkek kamiskinan tatinggi. Ibu kotanyo iolah Qala e Naw, samantaro kota jo distrik tapadek adolah Bala Murghab. Siso runtuahan kota abaik patangahan Marw al-Rudh, nan daulu marupokan ibu kota basijarah wilayah Gharjistan pado maso patangahan, talatak di provinsi tu dakek kota moderen Bala Murghab.

Takah di wilayah Afganistan lainnyo, indak ado angko pasti panduduak nan tasadio. Kamantarian Rehabilitasi jo Pambangunan Pakampuangan Afganistan basamo UNHCR jo Otoritaih Statistik jo Informasi Nasional Afganistan mampakiroan panduduak provinsi tu sakitar 559.297 jiwa pado tahun 2021.

## Rujuakan
Provinsi Baghlan

**Baghlan** adolah salah ciek dari 34 provinsi di Afganistan nan talatak di bagian timur lauik nagara tu. Ibu kotanyo iolah Puli Khumri, namun namo provinsi ko diambiak dari namo kota gadang lain, yaitu Baghlan. Di provinsi ko tadapek runtuahan kuil api Zoroastrian kuno banamo Surkh Kotal. Film dokumenter *[[Warlord of Kayan]]* (Panglimo Parang Kayan) karya Jeff B. Harmon marupokan film nan mancaritoan lanskap politik jo sosial provinsi ko salamo parang sudaro.

Pado tahun 2020, provinsi ko mampunyoi panduduak sakitar 1.014.634 jiwa. Mayoritas baasa dari suku Tajik, Hazara, Uzbek, jo Pashtun. Sabagian gadang panduduaknyo manggunoan bahaso Dari, sabuah bahaso Persia.

## Rujuakan
Provinsi Balkh

**Balkh** adolah salah ciek dari 34 provinsi di Afganistan nan talatak di bagian utara nagara tu. Provinsi ko tabagi manjadi 15 distrik jo mampunyoi panduduak sakitar 1.509.183 jiwa. Panduduaknyo multietnis jo sabagian gadang babahaso Persia. Kota Mazar-i-Sharif marupokan ibu kota sakaliguih kota tagadang di provinsi tu. Palabuahan Udaro Internasional Mawlana Jalaluddin Mohammad Balkhi jo Kamp Marmal talatak di bagian timur kota Mazar-i-Sharif.

Balkh, juo disabuik Vazīrābād, mandapekan namonyo dari kota kuno Balkh nan talatak dakek kota moderen kini ko. Kota Mazar-e-Sharif alah lamo manjadi pasinggahan pantiang di jalur padagangan dari Timur Jauah manuju Timur Tangah, Mediterania, jo Eropa. Kota ko manjadi tampek badirinyo musajik biru nan takenal, nan pernah diancuan dek Genghis Khan namun dibangun baliak dek Timur. Kota tu jo provinsi Balkh pernah manjadi bagian dari babagai kawasan basijarah, tamasuak Ariana jo Khurasan Raya.

Kini ko, provinsi Balkh bafungsi sabagai garabang utamo kaduo Afganistan manuju Asia Tangah, salain palabuahan darek Sherkhan Bandar di Provinsi Kunduz. Provinsi ko babatehan jo Jowzjan, Sar-e Pol, Samangan, dan Kunduz, sarato jo Region Surxondaryo di Uzbekistan di sabalah utara—manjadiannyo satu-satunyo provinsi di Afganistan nan babatehan lansuang jo Uzbekistan.

## Rujuakan
Penembakan Beit Hanoun 2006

Panembakan di Beit Hanoun pado tahun 2006 dilakukan oleh Pasukan Patahanan Israel (IDF) pado tanggal 8 November, katiko timah angek mahantam banyak rumah di kota Beit Hanoun, di Jalua Gaza, Palestina akibaiknyo ado 19 urang Palestina maningga dunia dan 40 urang luko-luko. Panembakan iko manyusua panarikan IDF dari Jalua Gaza dalam manyalasaikan operasi salamo saminggu nan diagiah namo sandi *Operasi Awan Musim Gugua,* Pamarintah Israel manyabuik aksi iko dilakukan untuak mambuek sarangan udaro roket Qassam ka masyarakaik sipil Israel nan dilakukan oleh milisi Palestina dihantikan. Pamarintah Israel maminta maaf lalu badaliah kalau aksi itu dikaranokan adonyo kagagalan fungsi teknis.

## Tragedi
Pado pagi hari tanggal 8 November 2006, militer Israel manembak'i kawasan padaik panduduak di Beit Hanoun, Jalua Gaza, sarangan iko mambuek ciek bangunan nan diisi kalua gadang nan sadang lalok hancua labua. Akibaiknyo, ado 19 urang maningga, kabanyakan padusi jo anak kaciak, 13 urang nan maningga marupoan kaluarga nan samo. lalu ado 40 urang lainnyo luko-luko. Israel manyabuik kalau panembakan itu adolah aksi balasan nan dilakukan roket Qassam sahari sabalunnyo,  nampaknyo dari oto nan tangah bajalan ka daerah itu. Manuruik militer Israel, inyo salah tembak dek karano ado malfungsi alaik. Indak dijalehan dek aa panembakan tu kok bisa tajadi saharian panuah satalah roket Qassam tu.

= Reperensi =
Provinsi Bamyan

**Bamyan**, dibaco juo **Bamiyan**, **Bāmīān**, atau **Bāmyān**, adolah salah ciek dari 34 provinsi di Afganistan nan talatak di bagian tangah nagara tu. Provinsi ko tabagi manjadi salapan distrik, jo kota Bamyan sabagai ibu kotanyo. Kota tu babatehan jo Samangan di utara, Baghlan, Parwan, sarato Maidan Wardak di timur, Ghazni jo Daikindi di selatan, sarato Ghor dan Sar-e-Pol di barat. 

Bamyan marupokan provinsi tagadang di wilayah tangah Afganistan. Bantangan alam Bamyan didominasi dek pagunuangan jo pabukitan, barado di ujuang barat Pagunuangan Hindu Kush nan basambuang jo Himalaya. Jumlah panduduaknyo sakitar 495.557 jiwa. Panduduaknyo baasa dari suku Hazara, diikuiki dek suku Tajik jo Pashtun.

Pado abaik ka-4 jo 5, Bamyan manjadi pusek padagangan jo agamo Buddha. Pado maso kuno, wilayah tangah Afganistan mampunyoi posisi strategis di Jalua Sutra nan maubuangan Kakaisaran Romawi, Dinasti Han, Asia Tangah, jo Asia Selatan. Bamyan manjadi tampek pasinggahan pantiang dek banyak pandatang. Di sikolah unsua-unsua seni Yunani jo Buddha bapadu, nan malaian gaya klasik nan dikenal sabagai seni Greko-Buddha.
 
## Rujuakan
Provinsi Farah

**Farah** adolah salah ciek dari 34 provinsi di Afganistan nan talatak di bagian barat nagara tu jo babatehan lansuang samo Iran. Provinsi ko laweh namun panduduaknyo jarang, tabagi manjadi sabaleh distrik jo ratuihan kampuang. Panduduaknyo sakitar 563.026 jiwa, tadiri dari babagai etnis jo sabagian gadang barupo urang kampuang jo struktur kasukuan.

Kota Farah marupokan ibu kotanyo, jo Palabuahan Udaro Farah barado di dakek kota. Provinsi Farah taubuang jo Iran malalui kota parbatasan Mahirud di sisi Iran. Babarapo lokasi wisata nan takenal di provinsi ko antaro lain Taman Pul, Taman Baru, Taman Kafee, kuburan Sultan Amir, jo Benteang Kafer.

## Rujuakan
Provinsi Daykundi

**Daikundi**, dikenal juo sabagai **Daykundi**, adolah salah ciek dari 34 provinsi di Afganistan nan talatak di bagian tangah nagara tu. Provinsi ko mampunyoi panduduak sakitar 516.504 jiwa, nan sabagian gadang tadiri dari patani, padagang, jo pamilik kadai. 

Daikundi tamasuak wilayah tradisional suku Hazara nan dikenal sabagai Hazarajat, talatak di dataran tinggi Afganistan tangah jo ibu kotanyo, Nili. Provinsi Daikundi babatehan jo Uruzgan di selatan, Ghazni dan Bamyan di timur, Ghor di utara sarato barat, dan Helmand di tenggara. Hinggo Maret 2004, Daikundi masih manjadi bagian dari Provinsi Uruzgan. Sungai Helmand mamisahan hampia 90 persen dari wilayahnyo nan babantuak pagunuangan curam.

## Rujuakan
Provinsi Faryab

**Faryab** adolah salah ciek dari 34 provinsi di Afganistan nan talatak di bagian utara nagara tu. Provinsi ko babatehan lansuang samo Turkmenistan. Hinggo tahun 2021, panduduaknyo dipakiroan mancapai 1.129.528 jiwa, tadiri dari babagai etnis jo sabagian gadang barupo masyarakaik kasukuan. Kalompok etnis utamo iolah urang Uzbek, nan diikuiki Turkmen, Tajik, Pashtun, jo kalompok lainnyo.

Provinsi Faryab mancakuik 15 distrik jo labiah dari 1.000 kampuang, jo ibu kotanyo di Maymana. Provinsi ko babatehan jo Jowzjan, Sar-e Pol, Ghor, dan Badghis. Namo provinsi ko baasa dari toponim Persia nan baarati “tanah nan diaiai malalui pangaliahan aia sungai”. Namo tu diambiak dari sabuah kota nan didirian di wilayah tu pado maso Kakaisaran Sasaniyah.

## Rujuakan
Provinsi Ghazni

**Ghazni** adolah salah ciek dari 34 provinsi di Afganistan nan talatak di bagian tenggara nagara tu. Provinsi ko tadiri dari 19 distrik, mancakuik labiah dari 1.000 kampuang jo jumlah panduduak sakitar 1,3 juta jiwa, manjadiannyo provinsi tapadek kalimo di Afganistan. Kota Ghazni bafungsi sabagai ibu kota provinsi.

Talatak dijalua pantiang Jalan Raya Kabul–Kandahar, wilayah ko sacaro historis manjadi pusek padagangan nan signifikan. Palabuahan Udaro Ghazni talatak di dakek kota Ghazni jo manyadioan panerbangan domestik tabateh manuju ibu kota nagara, Kabul. Ghazni babatehan jo provinsi Maidan Wardak, Logar, Paktia, Paktika, Zabul, Uruzgan, Daykundi dan Bamyan.

## Rujuakan
Provinsi Ghor

**Ghor** adolah salah ciek dari 34 provinsi di Afganistan. Provinsi ko talatak di bagian barat Pagunuangan Hindu Kush di Afganistan tangah, maarah ka barat lauik. Ghor tadiri ateh sabaleh distrik nan mancakuik ratuihan kampuang jo jumlah panduduak sakitar 764.472 jiwa. Firuzkoh (dikenal sabagai “Chaghcharan” hinggo tahun 2014) marupokan ibu kota provinsi ko.

## Rujuakan
Provinsi Logar

**Logar** adolah salah ciek dari 34 provinsi di Afganistan nan talatak di bagian timur nagara tu. Provinsi ko tabagi manjadi tujuah distrik jo mampunyoi ratuihan kampuang. Puli Alam bafungsi sabagai ibu kota provinsi. Pado tahun 2021, Logar mampunyoi panduduak sakitar 442.037 jiwa, nan sabagian gadang marupokan etnis Pashtun jo Tajik.

Sabuah kuil api Zoroastrian baumua 2.600 tahun disobokan di Mes Aynak (sakitar 40 kilometer tenggara Kabul). Di lokasi nan samo juo disobokan babarapo stupa Buddha jo labiah dari 1.000 patuang. Bengke palebur logam, tampek tingga panambang, sabuah pancetak pitih logam, duo benteang ketek, dan lainnyo juo disobokan di situs tu.

## Rujuakan
Provinsi Jowzjan

**Jowzjan**, dikenal juo sabagai **Jawzjan** atau **Jozjan**, dan sacaro historis disabuik **Gowzgan** atau **Guzgan**, adolah salah ciek dari 34 provinsi di Afganistan nan talatak di bagian utara nagara tu. Provinsi ko babatehan lansuang jo Turkmenistan. Provinsi ko tabagi manjadi 11 distrik jo mampunyoi ratuihan kampuang. Jumlah panduduaknyo sakitar 613.481 jiwa, nan tadiri ateh babagai kalompok etnis jo mayoritaih etnis Turkmen jo Uzbek. Sheberghan marupokan ibu kota provinsi.

## Rujuakan
Provinsi Kabul

**Kabul** adolah salah ciek dari 34 provinsi di Afganistan nan talatak di bagian timur nagara tu. Ibu kota provinsi tu iolah Kota Kabul, nan marupokan ibu kota sakaliguih kota tagadang nagara Afganistan. Jumlah panduduak Provinsi Kabul mancapai labiah dari 5,5 juta jiwa pado tahun 2022, jo labiah dari 85 persen di antaronyo tingga di daerah pakotaan. Iko marupokan provinsi nan paliang baragam sacaro etnis.

Provinsi ko tadiri ateh 15 distrik. Provinsi Kabul babatehan jo Provinsi Parwan di utara, Kapisa di timur lauik, Laghman di timur, Nangarhar di tenggara, Logar di selatan, dan Wardak di barat.

## Rujuakan
Provinsi Kandahar

**Kandahar** adolah salah ciek dari 34 provinsi di Afganistan nan talatak di bagian selatan nagara tu. Provinsi ko babatehan lansuang jo Pakistan di sabalah selatan. Salain itu, Provinsi Kandahar dikaliliangi dek Helmand di barat, Uruzgan di utara, dan Zabul di timur. Ibu kotanyo iolah Kota Kandahar, kota tagadang kaduo di Afganistan, nan talatak di tapi Sungai Arghandab.

Provinsi ko tadiri ateh sakitar 18 distrik, labiah dari 1.000 kampuang, jo mampunyoi panduduak sakitar 1.431.876 jiwa, manjadiannyo provinsi jo panduduak tagadang kaanam di Afganistan. Masyarakaiknyo sabagian gadang basipaik kasukuan jo hiduik di wilayah pakampuangan. Panduduak utamo Provinsi Kandahar iolah suku Pashtun, diikuiki dek Baloch, Tajik, Uzbek, Turkmen, jo Hazara. Bahaso utamo nan digunoan iolah bahaso Pashto. Salain itu, ado pulo bahaso Dari jo Balochi nan dipahami dek sabagian panduduak, utamonyo di Kota Kandahar.

## Rujuakan
Provinsi Kapisa

**Kapisa** adolah salah ciek dari 34 provinsi di Afganistan jo marupokan nan taketek di antaro kasadoannyo. Kapisa talatak di bagian timur lauik nagara tu. Provinsi ko mampunyoi panduduak sakitar 523.201 jiwa jo laweh wilayah 1.842 km², manjadiannyo provinsi jo kapadekan panduduak tatinggi sasudah Provinsi Kabul. Kapisa babatehan jo Provinsi Panjshir di utara, Provinsi Laghman di timur, Provinsi Kabul di selatan, dan Provinsi Parwan di barat. Mahmud-i-Raqi adolah ibu kota provinsi, sadangkan kota jo distrik tapadek di Kapisa iolah Nijrab.

Bantang alam Kapisa marupokan papaduan antaro puncak-puncak tinggi, lambah, jo dataran tangah nan dangka, titiak tatinggi provinsi ko barado di bagian timur, di pabatehan jo Provinsi Panjshir dan Laghman.

## Rujuakan
Provinsi Khost

**Khost** adolah salah ciek dari 34 provinsi di Afganistan nan talatak di bagian tenggara nagara tu. Khost tadiri ateh 13 distrik, jo Kota Khost bafungsi sabagai ibu kota provinsi. Sacaro historis, Khost daulu marupokan bagian dari Paktia, jo wilayah nan labiah laweh di sakitar Khost masih dikenal jo sebutan Loya Paktia.

Sapanjang sijarah, kota ko alah manjadi lokasi babagai pambarontakan, nan manyababan panduduak Pashtun satampek maanggap diri urang tu sabagai “pambuek rajo tradisional di Kabul”. Provinsi ko sabalumnyo dikenal sabagai Provinsi Selatan jo pernah basatu samo provinsi tetangganyo, Paktia. Khost juo manjadi tampek badirinyo sajumlah universitas, tamasuak Universitas Syaikh Zayed, nan marupokan satu-satunya universitas di Afganistan jo fakultas ilmu komputer.

Pado tahun 2021, jumlah panduduak provinsi ko dipakiroan mancapai 647.730 jiwa, manjadiannyo provinsi jo panduduak tabanyak ka-16 di Afganistan. Provinsi ko babatehan lansuang jo Pakistan di timur, Provinsi Paktika di selatan, sarato Paktia di barat. Tadapek Palabuahan Udaro Internasional Khost nan mulai manyadioan panerbangan internasional sasudah dirasmian dek mantan presiden Ashraf Ghani pado 10 Juli 2021.

## Rujuakan
Provinsi Kunar

**Kunar** adolah salah ciek dari 34 provinsi di Afganistan nan talatak di bagian timur lauik nagara tu. Ibu kotanyo iolah Asadabad. Panduduaknyo dipakiroan mancapai 508.224 jiwa. 98% nyo baasa dari etnis Pashtun jo sisonyo dari Nuristani.

Kunar, basamo jo Nuristan, daulu marupokan bagian dari wilayah parbatasan nan dikenal sabagai Kafiristan, dan hinggo babarapo dekade nan lampau, wilayah tu indak pernah dianggap sabagai bagian dari Afganistan. Kunar marupokan daerah parbatasan nan jarang panduduaknyo, bagunuang-gunuang, jo rimbo. Provinsi ko tadiri ateh sakitar 16 distrik.

Gampo bumi gadang mangguncang Kunar pado 31 Agustus 2025 pado pukua 23.47 wakatu satampek, jo karusakan paliang parah tajadi di Distrik Nurgal.

## Rujuakan
Provinsi Helmand

**Helmand**, atau **Hillmand** dan dikenal juo pado maso kuno sabagai **Hermand**, **Hirmand**, sarato **Hethumand**, adolah salah ciek dari 34 provinsi di Afganistan nan talatak di bagian selatan nagara tu. Provinsi ko marupokan nan tagadang badasarkan laweh wilayah, mancakuik area salaweh 58.584 kilometer persegi. Helmand mampunyoi 18 distrik nan maliputi labiah dari 1.000 kampuang, jo jumlah panduduak sakitar 1.446.230 jiwa. Lashkargah bafungsi sabagai ibu kota provinsi. Helmand daulu marupokan bagian dari wilayah Kandahar Rayo sabalum dijadian provinsi tapisah dek pamarintah Afganistan pado abaik ka-20. Wilayah ko sabagian gadang diunyi dek urang Pashtun.

Sungai Helmand mangalia malalui wilayah provinsi nan sabagian gadang barupo gurun, manyadioan aia untuak irigasi. Bendungan Kajaki, salah ciek waduk tagadang di Afganistan, talatak di distrik Kajaki. Helmand diyakini sabagai salah ciek daerah pangasia opium tagadang di dunia, manyumbang sakitar 42% dari total produksi global. Angko ko dipakiroan labiah gadang daripado kasadoan produksi Myanmar, nan marupokan produsen opium tagadang kaduo sasudah Afganistan. Wilayah ko juo mahasiaan timbakau, bit gulo, kapeh, wijen, gandum, kacang ijau, jaguang, kacang-kacangan, bungo matoari, bawang, kantang, tomaik, dan lainnyo. Provinsi ko mampunyoi Palabuahan Udaro Bost di kota Lashkargah nan daulu banyak digunoan dek pasukan NATO. 

Sapanjang parang di Afganistan tahun 2001–2021, Helmand mankadi pusek aktivitas pambarontak jo acok dianggap sabagai provinsi “paliang babahayo” di Afganistan pado maso itu. Provinsi ko juo manjadi lokasi babarapo paparangan paliang sangik salamo parang, di mano pado puncaknyo ratuihan masyarakaik sipil tabunuah satiok bulannya. Salain tu, Helmand juo dikenal sabagai salah ciek wilayah nan paliang konservatif sacaro sosial di Afganistan.

## Rujuakan
Provinsi Herat

**Herat**, atau **Harat**, adolah salah ciek dari 34 provinsi di Afganistan nan talatak di bagian barat nagara tu. Basamo jo provinsi Badghis, Farah, dan Ghor, wilayah ko mambantuak kawasan barat lauik Afganistan. Kota utamonyo sakaliguih ibu kota provinsi adolah Kota Herat. Provinsi ko tabagi manjadi sakitar 17 distrik jo mampunyoi 2.000 kampuang. Jumlah panduduaknyo sakitar 3.780.000 jiwa, manjadiannyo provinsi jo panduduak tagadang kaduo di Afganistan sasudah Provinsi Kabul. Panduduaknyo tadiri ateh babagai kalompok etnis, namun sabagian gadang babahaso Persia.

Herat alah ado sajak jaman Avesta jo sacaro tradisional dikenal karano produksi anggurnyo. Kota ko mampunyoi sajumlah situih basijarah, tamasuak Benteang Herat jo Komplek Musalla. Pado Abaik Patangahan, Herat manjadi salah ciek kota pantiang di wilayah Khurasan jo dikenal sabagai Mutiara Khurasan. Provinsi Herat babatehan jo Iran di barat dan Turkmenistan di utara, manjadiannyo wilayah padagangan pantiang.

## Rujuakan
Provinsi Kunduz

**Kunduz**, atau **Qunduz**, adolah salah ciek dari 34 provinsi di Afganistan nan talatak di bagian utara nagara tu, babatehan lansuang jo Tajikistan. Jumlah panduduaknyo sakitar 1.136.677 jiwa, nan sabagian gadang tadiri ateh masyarakaik suku. Kunduz marupokan salah ciek provinsi jo karagaman etnis tagadang di Afganistan, jo banyak kalompok etnis babedo nan hiduik dalam jumlah gadang di wilayah ko. Kota Kunduz bafungsi sabagai ibu kota provinsi. Provinsi ko babatehan jo Takhar, Baghlan, Samangan, dan Balkh, sarato jo Region Khatlon di Tajikistan. Palabuahan Udaro Kunduz talatak di dakek ibu kota provinsi.

Lambah Sungai Kunduz mandominasi wilayah Provinsi Kunduz. Sungai ko mangalia sacaro indak taratur dari selatan ka utara manuju Sungai Amu Darya, nan manjadi parbatasan antaro Afganistan jo Tajikistan. Padagangan di parbatasan ko manjadi salah ciek sumber utamo parekonomian Kunduz. Salain itu, sungai tu samo jo anak-anak sungainyo manjadi panyadio sistem irigasi bagi lahan patanian nan mandominasi panggunoan lahan di provinsi ko. Kunduz pernah manjadi salah ciek pusek ekonomi utamo Afganistan, namun parang sajak tahun 1978 alah maubah nasib provinsi tu.

## Rujuakan
Provinsi Laghman

**Laghman**, nan sacaro historis dikenal sabagai **Lamghan** atau **Lamghanat**, adolah salah ciek dari 34 provinsi di Afganistan nan talatak di bagian timur nagara tu. Pado tahun 2021, total panduduak provinsi ko sakitar 502.148 jiwa, nan marupokan masyarakaik multietnis jo sabagian gadang marupokan masyarakaik pakampuangan. Manuruik Sakola Pascasarjana Angkatan Lauik, pado tahun 2010 kalompok etnis di provinsi tadiri dari urang Pashtun, Pashai, Nuristani, sarato Tajik.

Laghman mampunyoi banyak landmark basijarah nan marupokan manifestasi dari sijarah jo budaya lamonyo. Kini ko, di Museum Kabul tadapek prasasti Aram nan disobokan di Laghman, nan manunjuakan rute padagangan kuno dari India ka Palmyra. Salamo invasi Alexander Aguang, daerah ko dikenal sabagai Lampaka. Kota Mihtarlam bafungsi sabagai ibu kota provinsi.

## Rujuakan
Provinsi Nangarhar

**Nangarhar**, disabuik juo **Nangrahar**, **Nangraar**, **Ningrahar**, atau **Ningraar**, adolah salah ciek dari 34 provinsi di Afganistan nan talatak di bagian timur nagara tu. Provinsi ko babatehan jo Provinsi Logar, Kabul, Laghman, dan Kunar, sarato mampunyoi parbatasan internasional jo Pakistan. Provinsi Nangarhar ko tabagi ateh 22 distrik jo mampunyoi panduduak sakitar 1.735.531 jiwa, manjadiannyo provinsi jo jumlah panduduak tabanyak katigo di Afganistan. Kota Jalalabad bafungsi sabagai ibu kota provinsi. Provinsi ko takenal jo hidangan ikan samo karahi-nyo.

## Rujuakan
Provinsi Nimruz

**Nimruz**, nan umum dikenal sabagai **Nimroz** atau **Nimroch**, adolah salah ciek dari 34 provinsi di Afganistan nan talatak di bagian barat daya nagara tu. Provinsi ko barado di sabalah timur Provinsi Sistan jo Baluchestan, Iran, sarato di sabalah utara wilayah Balochistan, Pakistan. Salain itu, provinsi ko babatehan juo jo Provinsi Farah dan Helmand. Jumlah panduduaknyo sakitar 186.963 jiwa, jo mayoritaih tadiri ateh suku Baloch.

Namk Nimruz bararti “tangan hari” atau “satangah hari” dalam bahaso Persia jo Baloch. Namo ko diyakini manunjuakan bahwasannyo maridian nan mambalah dunia lamo malewati wilayah ko. Nimruz mancakuik wilayah salaweh 43.000 km². Provinsi ko marupokan provinsi jo panduduak paliang jarang di nagara ko, talatak di Cakuangan Sistan.

## Rujuakan
Provinsi Paktika

**Paktika** adolah salah ciek dari 34 provinsi di Afganistan nan talatak di bagian timur nagara tu. Sabagai bagian dari wilayah nan labiah laweh banamo Loya Paktia, Paktika mampunyoi panduduak sakitar 789.000 jiwa, nan sabagian gadang baetnis Pashtun, maskipun tadapek pulo urang Tajik jo kalompok lainnyo di provinsi ko. Kota Sharana bafungsi sabagai ibu kota provinsi, samantaro kota tapadek iolah Urgun.

Paktika talatak di dakek parbatasan Garih Durad antaro Pakistan jo Afganistan. Provinsi ko babatehan jo Khost dan Paktia di utara, Ghazni dan Zabul di barat, sarato jo Pakistan di timur samo tenggara. Pagunuangan Shinkay mambantang di bagian tangah provinsi, sadangkan Pagunuangan Toba Kakar barado di sapanjang parbatasan jo Pakistan. Wilayah bagian selatan biasonyo digunoan untuak batani, sadangkan wilayah utara untuak bataranak. 

## Rujuakan
Provinsi Panjshir

**Panjshir**, atau **Panjsher**, adolah salah ciek dari 34 provinsi di Afganistan nan talatak di bagian timur lauik nagara tu. Provinsi ko mancakuik Lambah Panjshir, wilayahnyo tabagi manjadi 7 distrik jo mampunyoi 512 kampuang. Panduduak utamo di provinsi ko iolah Tajik Shamali nan babahaso Dari. Pado tahun 2021, panduduak Provinsi Panjshir dipakiroan sakitar 334.940 jiwa.

Panjshir manjadi provinsi tapisah dari Provinsi Parwan pado tahun 2004. Provinsi ko babatehan jo Baghlan dan Takhar di utara, Badakhshan dan Nuristan di timur, Laghman dan Kapisa di selatan, sarato Parwan di barat. Bazarak bafungsi sabagai ibu kota provinsi.

## Rujuakan
Provinsi Nuristan

**Nuristan**, dibaco juo **Nurestan** atau **Nooristan**, dikenal sabagai **Nuriston**, jo sacaro historis disabuik **Kafiristan** hinggo tahun 1896, adolah salah ciek dari 34 provinsi di Afganistan nan talatak di bagian timur nagara tu. Provinsi ko tabagi manjadi 7 distrik jo marupokan provinsi nan panduduaknyo paliang saketek di Afganistan, hanyo 167.000 jiwa. Parun bafungsi sabagai ibu kota provinsi. Nuristan babatehan jo Laghman sarato Kunar di selatan, Badakhshan di utara, Panjshir di barat, sarato Pakistan di timur.

Asa mulo masyarakaik Nuristan masih dipadebatan, mulai dari anggapan bahwa urang-urang tu adolah panduduak asali nan tapaso malarian diri ka wilayah ko sasudah manolak manyarah ka urang nan manyarang, hinggo dikaikan jo babagai kalompok kuno jo rajo-rajo Turk Shahi. Babarapo urang Nuristan mangklaim sabagai katurunan urang Yunani nan dibaok dek Aleksander nan Aguang. Wilayah ko sabalumnyo disabuik Kafiristan (Tanah Urang Kapia) hinggo sacaro tapaso mamaluak Islam pado tahun 1895, sasudah sabalumnyo maanuik kapicayoan animisme nan mamaduan unsua-unsua agamo Indo-Iran (mirip jo agamo Weda atau Hindu) jo variasi lokal. Sajak wakatu itu, wilayah ko dikenal jo namo Nuristan (Tanah Cahayo). Daerah ko daulunyo talatak di kawasan nan dikaliliangi dek paradaban Buddha jo Hindu nan kamudian dikuasoi dek umaik Islam.

Pakarajaan utamo panduduak Nuristan adolah patani, pataranak, jo buruh harian. Talatak di lereang selatan Pagunuangan Hindu Kush di bagian timur lauik Afganistan, wilayah provinsi ko mancakuik lambah-lambah sungai Alingar, Pech, Landai Sin, dan Kunar. Sabagian gadang wilayahnyo tatutuik rimbo pagunuangan jo mampunyoi karagaman hayati nan kayo jo iklim monsun nan khas nan baasa dari aliran udaro Lautan Hindia. Sajak tahun 2020, kasadoan wilayah Nuristan alah ditetapkan sabagai taman nasional nan dilinduangi.

## Rujuakan

## Bibliografi

* 

* 

* 

* 

* 

* 

*
Provinsi Samangan

**Samangan** adolah salah ciek dari 34 provinsi di Afganistan nan talatak di utara Pagunuangan Hindu Kush di bagian tangah nagara tu. Provinsi ko mampunyoi laweh 11.218 kilometer pasagi jo babatehan samo Provinsi Sar-e Pol di barat, Balkh di utara, Baghlan di timur, sarato Bamyan di selatan. Provinsi Samangan tabagi manjadi 7 distrik jo mampunyoi 674 kampuang. Panduduaknyo sakitar 325.000 jiwa, tadiri ateh babagai kalompok etnis jo sabagian gadang hiduik di wilayah pakampuangan. Kota Aybak bafungsi sabagai ibu kota provinsi.

Babarapo bagian provinsi ko ditandoi jo wilayah pabukitan nan bagalombanh jo pagunuangan nan khas sarato lambah-lambah ijau nan subur. Hanyo sakitar 12% wilayah provinsi ko nan barupo dataran. Provinsi Samangan ko mampunyoi sijarah panjang gampo bumi nan alah manalan ribuan korban jiwa sarato maancuan banyak rumah panduduak.

## Rujuakan
Provinsi Sar-e Pol

**Sar-e-Pol**, atau **Sari Pul**, adolah salah ciek dari 34 provinsi di Afganistan nan talatak di bagian utara nagara tu. Provinsi ko babatehan jo Ghor dan Bamyan di selatan, Samangan di timur, Balkh dan Jowzjan di utara, sarato Faryab di barat. Sar-e-Pol tabagi manjadi 7 distrik jo 896 kampuang. Panduduaknyo sakitar 632.000 jiwa, tadiri ateh babagai kalompok etnis nan sabagian gadang hiduik di wilayah pakampuangan. Provinsi ko dibantuak pado tahun 1988 jo dukuangan dari politikus Afganistan utara, Sayed Nasim Mihanparast. Kota Sar-e-Pol bafungsi sabagai ibu kota provinsi.

## Rujuakan
Provinsi Takhar

**Takhar** adolah salah ciek dari 34 provinsi di Afganistan nan talatak di bagian timur lauik nagara tu. Provinsi ko babatehan lansuang jo Tajikistan. Provinsi Takhar dikaliliangi dek Badakhshan di timur, Panjshir di selatan, sarato Baghlan dan Kunduz di barat. Kota Taloqan bafungsi sabagai ibu kota provinsi. Takhar tadiri ateh 17 distrik, labiah dari 1.000 kampuang, jo panduduaknyo sakitar 1.113.173 jiwa. Provinsi ko mampunyoi karagaman kalompok etnis jo sabagian gadang hiduik di wilayah pakampuangan.

## Rujuakan
Provinsi Paktia

**Paktia** adolah salah ciek dari 34 provinsi di Afganistan nan talatak di bagian timur nagara tu. Sabagai bagian dari wilayah nan labiah laweh banamo Loya Paktia, provinsi ko tabagi manjadi 15 distrik jo jumlah panduduak sakitar 623.000 jiwa, nan sabagian gadang tingga di daerah pakampuangan. Urang Pashtun marupokan mayoritaih panduduak, samantaro sabagian ketek baetnis Tajik. Gardez bafungsi sabagai ibu kota provinsi. Makanan tradisional khas Paktia dikenal jo namo dandakai, nan tabuek dari bareh jo kacang ijau.

Wilayah ko mampunyoi arati pantiang karano manjadi lokasi balansuangnyo Operasi Magistral dek Uni Soviet. Operasi ko tajadi dari November 1987 hinggo Januari 1988, batapekan jo maso panarikan pasukan Soviet. Pado tahun 2021, Taliban maambiak aliah kandali ateh provinsi ko salamo sarangan tahun 2021.

## Rujuakan
Provinsi Uruzgan

**Uruzgan**, dibaco juo **Urozgan** atau **Oruzgan**, adolah salah ciek dari 34 provinsi di Afganistan nan talatak di bagian tangah nagara tu. Provinsi ko mampunyoi panduduak sakitar 436.079 jiwa jo sabagian gadang hiduik dalam masyarakaik basuku. Kalompok etnis nan utamo iolah urang Pashtun jo Hazara. Tarinkot bafungsi sabagai ibu kota provinsi. Uruzgan babatehan jo Zabul dan Kandahar di selatan, Helmand di barat daya, Daykundi di utara, sarato Ghazni di timur. Laweh provinsi ko mancapai 12.640 kilometer persegi. Sabagian gadang wilayahnyo barupo daerah pagunuangan atau semi-pagunuangan, samantaro sisonyo tadiri ateh dataran.

## Rujuakan
Provinsi Maidan Wardak

**Maidan Wardak**, nan dikenal juo sabagai **Wardak** atau **Wardag**, adolah salah ciek dari 34 provinsi di Afganistan nan talatak di bagian tangah nagara tu. Provinsi ko tabagi manjadi 8 distrik jo mampunyoi panduduak sakitar 500.000 jiwa. Panduduak provinsi ko didominasi dek etnis Pashtun jo Hazara, samantaro urang Tajik marupokan sabagian gadang dari sisonyo. Salain itu ado pulo saketek panduduak dari kalompok Qizilbash. Ibu kota provinsi ko adolah Maidan Shar, samantaro distrik tapadeknyo iolah Distrik Saydabad.

## Rujuakan
Provinsi Zabul

**Zabul** adolah salah ciek dari 34 provinsi di Afganistan nan talatak di bagian selatan nagara tu. Provinsi ko mampunyoi panduduak sakitar 249.000 jiwa. Zabul manjadi provinsi nan tapisah dari provinsi tetangga, Kandahar, pado tahun 1963. Sacaro historis, wilayah ko marupokan bagian dari kawasan Zabulistan. Kota Qalat bafungsi sabagai ibu kota provinsi. Kalompok etnis utamo di Zabul adolah Pashtun. Pakarajaan utamo panduduaknyo maliputi batani jo pataranak.

Provinsi Zabul mampunyoi laweh mancapai 17.471 km2. Ekoregion utamo di provinsi ko adolah kawasan rimbo kariang pagunuangan tangah Afganistan. Vegetasi nan umum disobokan maliputi samak baluka kariang jo batang pistachio. Pagunuangan tinggi di bagian utara provinsi tamasuak dalam ekoregion padang rumpuik alpin Ghor-Hazarajat, nan ditandoi dek kabaradoan padang rumpuik, batang willow, jo tanamana hippophae.

## Rujuakan
Fayzabad, Badakhshan

**Fayzabad**, dikenal juo sabagai **Feyzabad** atau **Faizabad**, adolah sabuah kota di bagian timur lauik Afganistan jo panduduak sakitar 39.555 jiwa. Kota ko marupokan ibu kota sakaliguih kota tagadang di Provinsi Badakhshan. Fayzabad talatak di Distrik Fayzabad pado katinggian 1.254 meter di ateh parmukaan lauik.

Fayzabad marupokan pusek padagangan jo administrasi utamo wilayah Pamir. Sungai Kokcha maalia di sapanjang kota. Palabuahan Udaro Fayzabad talatak di sabalah kota, nan manyadioan layanan panerbangan domestik tabateh.

## Rujuakan
County di Albania

Wilayah administratif tingkek patamo di Albania disabuik county, nan kadang dikenal juo sabagai prefektur. Wilayah ko manggantian sistem distrik nan digunoan sabalumnyo. Sajak tahun 2000, tadapek 12 county di Albania. Sajak tahun 2015, wilayah-wilayah tu dibagi manjadi 61 munisipalitas, 373 komune, sarato 2.972 kampuang.

## Sijarah
Sajak Proklamasi Kamardekaannyo dari Kasultanan Utsmaniyah pado tahun 1912, Albania alah malakuan reorganisasi pambagian administratif dalam nagarinyo sabangak 21 kali. Pambagian utamo hinggo patangahan tahun 2000 adolah badasarkan distrik (*rrathë* atau *rrathët*), nan jumlah, ukuran, dan paranannyo baubah dari wakatu ka wakatu. Sajak tahun 1991, distrik-distrik tu dikalompokkan manjadi 12 county.

Status administratif county nan balaku kini ko didasarkan pado konstitusi tahun 1998 jo diterapan pado 31 Juli 2000. Dalam sistem baru ko, distrik-distrik sabalumnyo dihapuih sapanuahnyo jo digantian dek munisipalitas kota jo munisipalitas kampuang, nan salanjuiknyo mambawahi kampuang di wilayah padalaman. Reformasi ko kamudian diparbarui pado tahun 2014, sahinggo pado pamiliahan lokal tahun 2015, wilayah Albania dibagi manjadi munisipalitas (*bashki* atau *bashkitë*) di tingkek regional jo satuan administratif (*njësi administrative* atau *njësitë administrative*) untuak pamarintahan lokal.

## Daftar

## Rujuakan
County Dibër

**County Dibër** adolah salah ciek dari 12 county di Albania jo laweh wilayah 2.586 kilometer persegi dan baibu kota di Peshkopi. County ko babatehan jo county Durrës, Elbasan, Kukës, Lezhë, Tirana, sarato nagara Makedonia Utara. Wilayah ko tabagi manjadi ampek munisipalitas yaitu Bulqizë, Dibër, Klos, dan Mat. Kaamoek munisipalitas ko salanjuiknyo dibagi manjadi total 290 kota jo kampuang. Badasarkan sensus tahun 2023, jumlah panduduaknyo sakitar 107.178 jiwa.

Sacaro topografi, wilayah County Dibër didominasi dek daerah pagunuangan jo dataran tinggi jo baragam bantang alam, tamasuak lambah, ngarai, jurang, sungai, danau glasial, sarato rimbo. Babagai pagunuangan jo katinggian antaro 1.500 hinggo 2.700 meter di ateh parmukaan lauik mambantang dari utara ka selatan, tamasuak Pagunuangan Korab di bagian timur jo Mali i Gramës samo Gunuang Korab nan mancapai katinggian 2.764 meter, manjadiannyo gunuang tatinggi di county ko sakaliguih di Albania. Sacaro iklim, wilayah county ko mancakuik ampek iklim babedo badasarkan klasifikasi iklim Köppen, yaitu lautan, kontinental, mediterania, dan subarktik. Karano lataknyo di bagian padalaman Albania, iklimnyo basipaik mediterania jo pangaruah kontinental nan kuaik.

## Rujuakan
County Durrës

**County Durrës** adolah salah ciek dari 12 county di Albania nan talatak di bagian utara nagara tu. County ko marupokan nan taketek badasarkan laweh wilayah, namun manampeki urutan kaduo tabanyak dalam jumlah panduduak, jo total sakitar 292.029 jiwa di wilayah salaweh 766 km². Ibu kota county-nyo barado di Durrës.

Wilayah county ko babatehan jo Lauik Adriatik di sabalah barat, County Lezhë di utara, County Dibër di timur, dan County Tirana di selatan. Sacaro administratif, county ko tabagi manjadi tigo munisipalitas, yaitu Durrës, Krujë, dan Shijak, nan sacaro kasadoan tadiri ateh anam baleh satuan administratif. Karano kadakekannyo jo Lauik Mediterania, babarapo sungai mangalia di kasadoan wilayahnyo, jo Ishëm sabagai sungai tapanjanh nam baasa dari Pagunuangan Skanderbeg.

## Rujuakan
County Elbasan

**County Elbasan** adolah salah ciek dari 12 county di Albania. County ko mampunyoi jumlah panduduak sakitar 232.580 jiwa pado tahun 2023 jo mancakuik wilayah salaweh 3.199 km². Ibu kota county ko iolah Kota Elbasan.

Sajak reformasi pamarintahan lokal tahun 2015, county ko tadiri dari 7 munisipalitas, yaitu: Belsh, Cërrik, Elbasan, Gramsh, Librazhd, Peqin dan Prrenjas.

## Rujuakan
County Fier

**County Fier** adolah salah ciek dari 12 county di Albania. County ko manempati urutan nan ka salapan tagadang badasarkan laweh wilayah jo katigo tabanyak badasarkan jumlah panduduak di antaro county Albania, jo sakitar 240.000 jiwa nan manampeki area salaweh 1.890 km². County ko babatehan jo Lauik Adriatik di sabalah barat, County Tirana di utara, County Elbasan di timur laut, County Berat di timur, County Gjirokastër di tenggara, dan County Vlorë di selatan. County Fier tabagi manjadi anam munisipalitas, yaitu Fier, Divjakë, Lushnjë, Mallakastër, Patos, dan Roskovec, nan sacaro kasadoan mancakuik 42 satuan administratif. Ibu kota county-nyo barado di Kota Fier.

## Rujuakan
County Gjirokastër

**County Gjirokastër** adolah salah ciek dari 12 county di Albania. Pado tahun 2023, jumlah panduduaknyo mancapai 60.013 jiwa jo laweh wilayah 2.884 km². Kalompok etnis nan ado di county ko maliputi urang Albania, Yunani, Aromania, Romani, dan Mesir Balkan.

Ibu kota county ko iolah Kota Gjirokastër. Sajak reformasi pamarintahan lokal tahun 2015, County Gjirokastër tadiri dari tujuah munisipalitas, yaitu Dropull, Gjirokastër, Këlcyrë, Libohovë, Memaliaj, Përmet, dan Tepelenë.

## Rujuakan
County Korçë

**County Korçë** adolah salah ciek dari 12 county di Albania. County ko marupokan nan tagadang badasarkan laweh wilayah jo manempati urutan kalimo tabanyak dalam jumlah panduduak dari duo baleh county di Albania, jo labiah dari 173.000 jiwa nan menampeki area salaweh 3.711 km². Ibu kota county-nyo iolah Kota Korçë.

County ko babatehan jo Makedonia Utara di timur lauik jo Yunani di tenggara, sarat babatehan jo county Elbasan di barat lauik, Berat di barat, dan Gjirokastër di barat daya. Wilayah ko tabagi mankadi anam munisipalitas, yaitu Korçë, Devoll, Kolonjë, Maliq, Pogradec, dan Pustec, nan kasadoannyo mancakuik tigo puluah tujuah unit administratif.

Kamantarian Pariwisata jo Lingkuangan Hiduik mangalola babagai situih alam jo kawasan linduang di county ko. Basamo jo sajumlah situih jo kawasan alam nasional lainnyo, Badan Nasional Kawasan Linduang mampunyoi Taman Nasional Fir of Drenovë jo Taman Nasional Prespa. Cagar Biosfer Linteh Bateh Ohrid-Prespa nan diakui UNESCO juo tamasuak dalam wilayah county ko.

## Rujuakan
County Berat

**County Berat** adolah salah ciek dari 12 county di Albania nan talatak di bagian selatan nagara tu. County ko manempati urutan kasambilan tagadang badasarkan laweh wilayah jo urutan kasambilan tabanyak panduduaknyo di antaro duo baleh county Albania, jo jumlah panduduak sakitar 140.956 jiwa dan laweh wilayah 1.798 km². County ko talatak sakitar 300 hinggo 2400 meter di ateh parmukaan lauik. County ko babatehan jo County Elbasan di utara, Korçë di timur, Gjirokastër di selatan, dan Fier di barat. Wilayah ko tabagi manjadi limo munisipalitas, yaitu Berat, Dimal, Kuçovë, Poliçan, dan Skrapar, nan kasadoannyo tadiri ateh duo puluah limo satuan administratif.

## Rujuakan
County Kukës

**County Kukës** adolah salah ciek dari 12 county di Albania nan talatak di bagian timur lauik nagara tu. Ibu kotanyo iolah Kota Kukës. County ko mampunyoi laweh 2.374 kilometer persegi jo jumlah panduduak tabanyak 61.998 jiwa pado tahun 2021. Wilayah tu babatehan jo county Dibër, Lezhë, dan Shkodër, sarato jo nagara Montenegro, Kosovo, dan Makedonia Utara. County ko tabagi manjadi tigo munisipalitas, yaitu Has, Kukës, dan Tropojë, nan sacaro kasadoan mancakuik 290 kota jo kampuang.

Kahadiran manusia di wilayah nan kini manjadi County Kukës dapek ditalusuri baliak hinggo Zaman Kanso, katiko banso Iliria kuno, Dardania, dan Romawi mandirian pamukiman di daerah tu. Babarapo pakuburan Iliria alah disobokan di kampuang Këneta jo Kolsh nan talatak dakek Kukës.

Wilayah Kukës sabagian gadang bagunuang-gunuang jo dikaliliangi dek jajaran pagunuangan, tamasuak Pagunuangan Alphen Albania di barat lauik nan bacirian topografi karst. Bagian timur lauik didominasi dek pagunuangan Gjallica, Koritnik, dan Pashtrik, samantaro bateh tenggara sabagian gadang dibantuak dek Pagunuangan Korab dan Sharr. Balokasi di utara Albania, iklimnyo alpin jo kontinental.

## Rujuakan
County Lezhë

**County Lezhë** adolah salah ciek dari 12 county di Albania. Badasarkan data tahun 2021, county ko mampunyoi panduduak sabanyak 120.678 jiwa jo laweh wilayah 1.620 km². Etnis utamo di county ko iolah urang Albania. Ibu kotanyo iolah kota Lezhë. Sajak reformasi pamarintahan lokal tahun 2015, wilayah ko tadiri dari 3 munisipalitas, yaitu: Kurbin, Lezhë dan Mirditë.

## Rujuakan
Provinsi Parwan

**Parwan**, atau **Parvan**, adolah salah ciek dari 34 provinsi di Afganistan. Provinsi ko marupokan nan tagadang di wilayah Parwan Rayo jo mampunyoi panduduak sakitar 751.000 jiwa. Parwan marupokan provinsi multietnis jo masyarakaiknyo sabagian gadang hiduik di pakampuangan. Provinsi ko tabagi ateh 10 distrik. Kota Charikar bafungsi sabagai ibu kota provinsi.

Namo Parwan dikaikan jo namo sabuah kota nan lokasi pastinyo kini indak dikatahui, nan diduga alah ado sajak zaman prasijarah di sakitar Pagunuangan Hindu Kush. Parwan talatak di utara Kabul jo selatan Baghlan, di barat babatehan jo Panjshir samo Kapisa, sadangkan di timur jo Maidan Wardak dan Bamyan. Dayo tarik wisata takenal di provinsi ko iolah Bukik Golghondi, nan dikenal sabagai “bukik bungo” nan talatak di Imam Azam, sakitar sajam dari kota Kabul. Sasudah Panjshir, provinsi ko dianggap sabagai salah ciek pusek utamo palawanan dalam Parang Afganistan malawan Uni Soviet.

## Rujuakan